Biroului Permanent

                                                                               al Parlamentului RM 

          În conformitate cu prevederile art.73 din Constituţia RM şi art.47 din Legea nr.797-XIII din 02.04.1996 pentru adoptarea Regulamentului Parlamentului, înaintez, cu titlu de iniţiativă legislativă, proiectul de Lege “Privind modificarea Legii nr.1308-XIII din 25 iulie 1997 cu privire la preţul normativ şi modul de vînzare-cumpărare a pămîntului”.

 Anexă: 
1. Proiectul de lege.

2. Notă informativă.

Deputat în Parlament                                                                                               

                                                                                             Valeriu NEMERENCO
       proiect

L E G E

Privind modificarea Legii cu privire la preţul normativ şi modul de vînzare-cumpărare a pămîntului
   Parlamentul  adoptă  prezenta lege organică.

                Articol unic  –Legea nr.1308-XIII din 25 iulie 1997 privind preţul normativ şi modul de vînzare-cumpărare a pămîntului (republicată în Monitorul Oficial al Republicii Moldova, 2001, nr.147–149, art.1161), cu modificările ulterioare, se modifică după cum urmează:      

1. La art.3 alineatul (2) va avea următoarea redacţie: 

„ Vânzarea-cumpărarea pământului se efectuează prin contractul de vânzare-cumpărare la preţ normativ sau la preţ liber, inclusiv prin concurs sau licitaţie. Preţul liber se stabileşte de către proprietarul terenului, în baza raportului de evaluare, elaborate de persoane licenţiate. (mai departe după text în redacţia legii în vigoare).


Art. 4 al.(5) lit c) :

„Cumpărătorul achită, în termen de o lună, suma egală cu preţul normativ al pământului prevăzut pentru destinaţia respectivă. În cazul vânzării-cumpărării terenului la preţ liber, inclusiv prin concurs sau la licitaţie, preţul acestuia nu poate fi mai mic decât preţul normativ al pământului.


Art. 4 al.(9):

„Vânzarea-cumpărarea terenurilor, proprietate publică utilizate în procesul tehnologic aferente obiectivelor privatizate sau care se privatizează, aferente obiectivelor private şi construcţiilor nefinalizate, se efectuează la preţul normativ al pământului.


La preţul normativ al pământului se vând şi terenurile aferente obiectivelor privatizate şi private neutilizate în procesul tehnologic, însă care după parametri şi amplasare nu pot fi formate ca bunuri imobile de sinestătătoare.


Terenurile aferente obiectivelor privatizate şi private neutilizate în procesul tehnologic, inclusiv terenurile adiacente neatribuite, dar necesare pentru extinderea acestor obiective, se vând  la preţ liber, sau, după caz, se dau în arendă, în dependenţă de statutul obiectivului. Celelalte terenuri se vând prin concurs sau la licitaţie, cu excepţiile prevăzute de lege.

Terenurile aferente caselor de locuit, care nu constituie blocuri cu multe nivele, ce aparţin persoanelor juridice, pot fi vândute la preţ liber.

Art. 4 al.(10):

„Terenul de pe lângă casă atribuit în folosinţă temporară şi terenul cu care lotul de pământ depăşeşte norma prevăzută de legislaţie, şi care nu pot fi formate ca bunuri imobule de sinestătătoare, pornind de la prevederile planului de urbanism, pot fi vândute la preţ normativ conform tarifului indicat la poziţia I din anexa la lege. În cazul în care, după parametri şi amplasare, pot fi formate ca bunuri imobile de sinestătătoare, terenurile menţionate se vând la preţ liber, persoanelor în drept, ori se înstrăinează în alt mod, conform legislaţiei.

Art. 8 al.(1):

„Loturile de pământ de pe lângă casă includ terenurile ocupate de casă, de anexele gospodăreşti şi de grădini, atribuite conform legislaţiei, inclusiv şi cele ce sunt destinate pentru a fi atribuite în aceste scopuri conform documentaţiei de urbanism.

Art. 9 al.(6):

” Nu sunt supuse vânzării-cumpărării terenurile fondurilor apelor, cele destinate reţelelor inginereşti, precum şi terenurile de uz public. Terenurile menţionate pot fi date în arendă, în mod prioritar, deţinătorilor de imobil (cu excepţia caselor de locuit particulare) pentru amenajarea infrastructurii stradale, parcării de zi, şi organizării teraselor de vară pe lângă obiectivele de alimentaţie publică, provizoriu, până la survenirea valorificării după destinaţie.

Preşedintele Parlamentului                                

Notă informativă
la proiectul de 

Lege privind modificarea unor acte legislative

             Ţine de menţionat, că terenurile aferente caselor de locuit existente întotdeauna au fost folosite de cetăţeni cu titlu gratuit. Astfel, atât Codul Funciar (art.11), cât şi Legea condominiului în fondul locativ, dar şi Regulamentul cu privire la modul de transmitere în proprietate privată a loturilor de pământ de pe lângă casă în localităţile urbane, aprobat prin Hotărârea de Guvern nr. 984 din 21.09.1998, prevăd transmiterea acestora în proprietate privată la preţ normativ sau, chiar cu titlu gratuit. Iar prin modificările în Legea nr. 1308 din 25.07.97 privind preţul normativ şi modul de vânzare-cumpărare a pământului, operate prin Legea nr. 354-XVI din 23.12.2005, proprietarii caselor de locuit ale căror terenuri aferente se aflau în folosinţă temporară au fost impuşi să le procure sau să le ia în arendă. Astfel, cetăţenii care au fost impuşi să ia în arendă aceste terenuri au fost plasaţi pe poziţii inechitabile în raport cu ceilalţi cetăţeni, proprietari de spaţii locative, care folosesc terenurile aferente gratuit, ceiea ce în consecinţe provoacă divergenţe între cetăţenii respectivi. Aceasta se întîmplă din cauza lipsei unei coerenţe legislative, precum şi lipsei unor reglementări, care ar stabili procedura de atribuire a terenurilor în cazurile forţă majoră (alunecări de teren), sau în cazurile de atribuire  a terenurilor suplimentare pentru reconstrucţia cu extinderea obiectivelor existente, amplasarea de anexe la încăperile private, organizarea teraselor de vară, atribuirea terenurilor supranormă, atribuirea terenurilor pentru construcţia blocurilor de locuit cu multe niveluri prin sistemul de ipotecă, etc. 

           Pentru a exclude pe viitor aplicarea neuniformă a legislaţiei funciare, precum şi întru evitarea stărilor de conflict dintre proprietarii de imobile, se propun modificările respective la Legea  nr.1308-XIII din 25 iulie 1997 privind preţul normativ şi modul de vînzare-cumpărare a pămîntului. 
Deputat în Parlament                                          
Valeriu NEMERENCO

